לוח הזמנים של העונה הוא כדלקמן. המשחקים מתוכננים לימי חמישי, מלבד הגמר שייערך ביום רביעי, ומשחקים חריגים שיערכו בימי שלישי או רביעי בעקבות קונפליקטים בלוחות הזמנים. שעות המשחקים הן 18:45 ו-21:00 CEST / CET, אם כי באופן חריג יכולים להתקיים גם בשעה 16:30 בעקבות סיבות גאוגרפיות. ההגרלות יערכו במטה אופ"א בניון, שווייץ, למעט הגרלת שלב הבתים, שתיערך באיסטנבול, טורקיה.
שלב המוקדמות.
הגרלת שלב המוקדמות נערכה ב-18 ביולי 2022. 14 קבוצות השתתפו בשלב המוקדמות: 4 במסלול הראשי ו-10 במסלול האלופות. במסלול הראשי 2 קבוצות התחילו את דרכן בשלב זה, בנוסף ל-2 קבוצות שהודחו משלב המוקדמות השני בליגת האלופות במסלול הליגה. מסלול האלופות כלל 10 קבוצות שהודחו משלב המוקדמות השני בליגת האלופות במסלול האלופות. הסיבוב הראשון נערך ב-4 באוגוסט 2022 והסיבוב השני נערך ב-11 באוגוסט 2022.
שלב הפלייאוף.
הגרלת שלב הפלייאוף נערכה ב-2 באוגוסט 2022. 20 קבוצות השתתפו בשלב הפלייאוף: 7 קבוצות שהתחילו את דרכן בתחרות בשלב זה, 5 קבוצות שהעפילו משלב המוקדמות במסלול האלופות, 2 קבוצות שהעפילו משלב המוקדמות במסלול הראשי, ו-6 קבוצות שנשרו משלב המוקדמות השלישי בליגת האלופות. המנצחות בסיכום שני המשחקים העפילו לשלב הבתים שיכלול 32 קבוצות. והמפסידות הועברו לשלב הבתים בליגה האזורית. הסיבוב הראשון נערך ב-18 באוגוסט 2022 והסיבוב השני נערך ב-25 באוגוסט 2022.
שלב הבתים.
הגרלת שלב הבתים התקיימה ב-26 באוגוסט 2022. 32 קבוצות ישתתפו בשלב זה, 12 קבוצות שהעפילו ישירות דרך הליגות המקומיות שלהן, 10 המנצחות בשלב הפלייאוף, 4 קבוצות שנשרו משלב המוקדמות השלישי בליגת האלופות במסלול הליגה, 2 קבוצות שנשרו משלב הפלייאוף בליגת האלופות במסלול הליגה ו-4 קבוצות שנשרו משלב הפלייאוף בליגת האלופות במסלול האלופות.
לקראת ההגרלה, הקבוצות חולקו לארבעה דרגים, הדרגים נקבעו על פי דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות, בליגה האירופית ובליגה האזורית ב-5 השנים הקודמות.
במסגרת ההגרלה, הקבוצות חולקו לשמונה בתים בני ארבע קבוצות כל אחד. כל בית כולל קבוצה אחת מכל דרג כאשר שתי קבוצות מאותה מדינה לא יכולות להיות מוגרלות לאותו הבית.
הקבוצות שיסיימו במקום הראשון יעפילו לשמינית הגמר, הקבוצות שיסיימו במקום השני יעפילו לשלב הנוקאאוט הראשוני, הקבוצות שיסיימו במקום השלישי יועברו לשלב הנוקאאוט הראשוני בליגה האזורית, והקבוצות שיסיימו במקום הרביעי יודחו.
להלן הדרגים (בסוגריים: ניקוד המועדון בדירוג אופ"א למועדונים בסיום עונת 2021/2022):
סיטי טרנספורמר CT1
סיטי טרנספורמר CT1 היא מכונית מיקרו חשמלית במרכב מיני, בעלת שני מקומות עם אפשרות להרחבה לשלושה מקומות ישיבה, שמיוצרת על ידי יצרנית הרכב הישראלית סיטי טרנספורמר משנת 2021. היא נחשפה בישראל ב-15 באוגוסט 2021 והוצגה בתערוכת הרכב של מינכן בספטמבר 2021.
ד"ר אסף פורמוזה, מנכ"ל סיטי טרנספורמר, מסר כי: "כלי הרכב שאנו מפתחים בסיטי טרנספורמר, יעניקו למיליארדי אנשים החיים ועובדים בעיר, אלטרנטיבה חדשה לניידות אפקטיבית וירוקה: כזו המשלבת בין יתרונות הבטיחות והנוחות של נהיגה במכונית, עם יתרונות החניה, התמרון והחיסכון של שימוש באופנוע. זאת, ללא החסרונות הקיימים במכונית ובאופנוע".
החברה בחרה לחשוף את הרכב בהופעת בכורה בישראל כי היא מהווה לטענתה גאווה לאומית, "רכב כחול לבן ראשון מסוגו בעולם". עם זאת, הייצור מתקיים בגרמניה על ידי שותף המתמחה בייצור מכוניות.
המכונית הוצגה לאחר כמעט שמונה שנים של ניסיונות בפיתוח אבות טיפוס.
סקירה כללית.
ה-CT1 היא מכונית עירונית חשמלית הבנויה על פלטפורמה המשלבת מנגנון קיפול. למעשה המכונית מסוגלת להתרחב ולהצר את עצמה בלחיצת כפתור, ובגרסאות המשך היא צפויה לעשות זאת אוטונומית. אורכו של הרכב עומד על 2,490 מ"מ ורוחבו במצב פתוח עומד על 1,400 מ"מ, צר יותר מסמארט פור טו. בעת הצורך ישנה אפשרות להצר את הרוחב לכדי מטר אחד, נתון המאפשר חניה במקום המיועד לאופנוע או לחלופין להחנות 4 רכבי CT1 בחניה המיועדת לרכב רגיל. מדובר בחסכון של עד 75% בשטחי חניה. בעוד שהמרכב מתכווץ ומתרחב, תא הנוסעים נותר ללא שינוי.
תא הנוסעים כולל מושב נהג מלפנים ומושב נוסע מאחור או מושב נהג מלפנים ושני מושבי ילדים מאחור. ישנה אפשרות לקפל את המושבים האחוריים ולהרחיב את תא המטען לכדי 1,000 ליטר. הגמישות מאפשרת מגוון שימושים כגון רכב הצלה, לוגיסטיקה, רכבי משלוח והפצה, וכן רכב שיתופי. המנוע החשמלי כולל סוללת ליתיום-יון בקיבולת 16 קוט"ש המספקת טווח נסיעה מרבי של 180 ק"מ ללא שימוש במזגן או 120 ק"מ בשימוש עם מזגן. טעינה מהירה עד 80% אורכת כ-30 דקות. המהירות המרבית עומדת על 90 קמ"ש, או 45 קמ"ש במקומות צרים ובסימטאות.
הספקה לאיחוד הצלה.
ב-11 באוקטובר הודיעה סיטי טרנספורמר כי תספק במהלך 5 שנים כ-1,000 דגמי CT-1 לאיחוד הצלה. שווי העסקה נאמד בכ- 22 מיליון ש"ח. בשלב הראשון יסופקו 50 דגמים. הדגמים יצוידו בציוד רפואי וחלקם יחנו באופו קבוע ליד מקומות מגורים או בניני משרדים, וכאשר יהוו צורך החובש יוכל לפתוח אותם בעזרת אפליקציה.
מנכ"ל סיטי טרנספורמר, מסר כי: "אנו שמחים על חתימת העסקה הראשונה עם איחוד הצלה. אין לנו ספק כי זו רק תחילת הדרך. חברות דוגמת איחוד הצלה שחייבות להגיע במהירות ממקום למקום יוכלו לעשות זאת עם ה-CT-1, הדבר יכול להבטיח הצלת חיים".
דובי מייזל, סמנכ"ל מבצעים באיחוד הצלה, מסר כי: "צי הרכבים השיתופיים להצלת חיים מתוצרת סיטי טרנספורמר מציג תפיסת הפעלה חדשנית ופורצת דרך לשירותי הצלת חיים בערים הגדולות".
בוטרל
בוטרל (בקטלאנית: Botarell) הוא כפר במחוז טרגונה וחלק מהקהילה האוטונומית של קטלוניה, שבספרד.
אוכלסיית בוטרל מונה 1078 תושבים, נכון לשנת 2017, שחיים בשטח של 11.96 קמ"ר, בצפיפות אוכלסין של 90.72 תושבים לקמ"ר. הכפר ממוקם 196 מטר מעל גובה פני הים.
תושבי הכפר מתפרנסים בעיקר מענפי החקלאות, הכוללת גידולי זיתים, שקד מצוי ועצי אגוז.
טיססנטמארטון
טיססנטמארטון (בהונגרית: Tiszaszentmárton) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית טיססנטמארטון קטנה עם השנים. כך, בשנת 1990 היו בכפר 1,240 תושבים ובשנת 2020 רק 1,074 תושבים.
הכפר ואזורו מיושבים לסירוגין מאז המאה ה-13.
יהודי טיססנטמארטון.
יהודים חיו בטיססנטמארטון במאה ה-18 ובמאה ה-19. החל משנת 1867 הייתה הקהילה כפופה לקהילת מאנדוק, בשנת 1944 נרצחו יהודים רבים מהכפר בשואת יהודי הונגריה
We're All in This Together
"We're All in This Together" הוא שיר מהסרט המקורי של ערוץ דיסני שיצא לאור בשנת 2006, היי סקול מיוזיקל ונכלל בפסקול הסרט, High School Musical. בשיר שרים שחקני הסרט - ונסה הדג'נס, אשלי טיסדייל, לוקאס גראביל ודרו סילי, ששר במקומו של זאק אפרון. השיר נכתב על ידי מתיו ג'רארד ורובי נוויל, כשאת השיר הפיק ג'רארד. השיר יצא לאור ב-16 באוקטובר 2006 כסינגל השני מתוך הפסקול ונחשב כשיר המזוהה ביותר עם זיכיון הסרטים.
הרכב.
השיר עוסק בחברות, ומופיע כשיר הסיום של הסרט, בו כל הדמויות מתאגדות כדי לחגוג את הניצחון של נבחרת הכדורסל במהלך האליפות. במהלך השיר הדמויות של טרוי (זאק אפרון כשדרו סילי שר), גבריאלה (ונסה הדג'נס), ראיין (לוקאס גראביל) ושארפיי (אשלי טיסדייל) מבצעים סולו. כל הדמויות מבצעות ביחד את הפזמון ואת קטע הסיום.
ביקורות והצלחה מסחרית.
אתר הספורט ותרבות הפופ האמריקאי, The Ringer, דירג את השיר במקום הראשון מתוך כלל שירי הסדרה וציין את המעמד המיוחד שלו בתרבות הפופולרית.
בספוטיפיי, צבר השיר מעל ל-75 מיליון השמעות.
גרסאות נוספות.
השיר בוצע במגוון גרסות נוספות. ב-5 בדצמבר יצאה גרסת רמיקס לשיר במהדורת דלוקס של פסקול הסרט. שחני הסדרת האמריקאית ביצעו את השיר במהלך פרק הסיום של העונה הראשונה של הסדרה.
צוות שחקני הסרט המקורי, למעט אפרון, ביצעו גרסה מחודשת של השיר יחד עם שחקנים ומנחים שונים מערוץ דיסני במהלך המשדר Disney Family Singalong ב-16 באפריל 2020.
איילת זוסמן
איילת זוסמן (נולדה ב-1979) היא מאמנת התעמלות אמנותית ישראלית.
ביוגרפיה.
זוסמן נולדה גדלה בחולון, ולמדה במגמת בספורט בתיכון קריית שרת חולון.
בילדותה עסקה בהתעמלות אמנותית והתאמנה אצל המאמנת אירה ויגדורצ'יק. בגיל 15 הוכתרה כאלופת ישראל. בגיל 17 פרשה מפעילות.
זוסמן שירתה בצה"ל בתור מדריכת קרב מגע וכקצינת אימון גופני.
באולימפיאדת ביג'ינג' 2008 הייתה המאמנת של אירה ריסנזון. שימשה ככוריאוגרפית ומאמנת במועדון הפועל ראשון לציון וככוראגורפית של נבחרת ישראל בהתעמלות אמנותיתושל נטע ריבקין.
בשנת 2021 זכתה חניכתה לינוי אשרם במדליית הזהב באולימפיאדת טוקיו.
לזוסמן תואר ראשון במִנהל עסקים וניהול ספורט מהמרכז האקדמי רופין.
בשנת 2022 זכתה חניכתה דריה אטמנוב במדליית הזהב באליפות אירופה.
ממלכת אפגניסטן
ממלכת אפגניסטן (בפשטו: د افغانستان واکمنان; בפרסית: پادشاهي افغانستان) הייתה מונרכיה חוקתית בדרום ומרכז אסיה. הוקמה בשנת 1926 והחליפה את אמירות אפגניסטן. בראשה עמד שאה משושלת ברקזאי. היא הוכרזה על ידי השאה הראשון שלה, אמנואללה חאן, שבע שנים לאחר תחילת שליטתו על אפגניסטן. התואר המלא שלו ושל ממשיכיו היה "שָׁאָה (מֶלֶךְ) מַמְלֶכֶת אַפְגָנִיסְטָן וְרִבּוֹנוּתָהּ הַנִּתֶּנֶת בְּיָדִי הָאֵל." המלוכה הסתיימה בהפיכה לא אלימה בשנת 1973.
היסטוריה.